Lojërat speciale olimpike
Në Los Anxhelos po kryhen përgatitjet për lojërat speciale olimpike botërore të vitit 2015
Atletë nga e gjithë bota do të mblidhen së bashku në korrik, në Los Anxhelos, për të marrë pjesë në lojërat speciale olimpike 2015. Atletë nga më shumë se 170 vende do të konkurojnë nga 25 korriku deri në 2 gusht. Lojërat e këtij viti do të jenë edhe një lloj diplomimi për një organizatë që u ka shërbyer të rinjve me aftësi të veçanta për gati 50 vjet. “Flaka e shpresës” së lojërave olimpike speciale është tashmë rrugës për në Los Anxhelos, ku atletë nga 170 vende do të konkurojnë në 25 sporte të ndryshme. Shumë amerikanë kanë dalë përgjatë rrugës që përshkon pishtari për të treguar mbështetjen për skuadrën e Shteteve të Bashkuara, e cila ka pothuajse 500 anëtarë. Dhe ky është vetëm fillimi. Kryetari i lojërave speciale olimpike, Tim Shriver, i tha Zërit të Amerikës se organizimi i këtij viti po përdor edhe mediat sociale. Demetrius Cutchin nga Uashingtoni po ushtrohet tashmë për konkurrimin në futboll. Ai i tha Zërit të Amerikës se është gati për t’u hedhur në veprim. Për herë të parë, kanali sportiv amerikan ESPN do të mbulojë me transmetim të plotë televiziv lojërat. Tim Shriver e quan këtë zhvillim një “diplomim të madh” për organizatën. Tashmë, rreth 5 milionë atletë konkurojnë në këtë aktivitet çdo vit. Ish-atleti David Egan, i cili është tashmë mesazher ndërkombëtar për këtë aktivitet, thotë se shpreson që rritja e informimit ndërkombëtar do të frymëzojë dhe edukojë më shumë.